Διάταξη του Γενικού Δικαστηρίου (έβδομο τμήμα) της 17ης Ιουλίου 2015 — EEB κατά Επιτροπής
(Υπόθεση T‑565/14)
«Περιβάλλον — Κανονισμός (ΕΚ) 1367/2006 — Απόφαση της Επιτροπής σχετικά με την εκ μέρους της Πολωνίας κοινοποίηση μεταβατικού εθνικού σχεδίου, όπως αυτό προβλέπεται στο άρθρο 32 της οδηγίας 2010/75/ΕΕ περί βιομηχανικών εκπομπών — Άρνηση εσωτερικής επανεξετάσεως — Μέτρο ατομικής ισχύος —Σύμβαση του Århus — Προθεσμία ασκήσεως προσφυγής — Εκπρόθεσμη άσκηση — Προσφυγή εν μέρει προδήλως απαράδεκτη και εν μέρει προδήλως νόμω αβάσιμη»
1.                     Προσφυγή ακυρώσεως — Προθεσμίες — Έναρξη — Ημερομηνία δημοσιεύσεως — Ημερομηνία κατά την οποία ο ενδιαφερόμενος λαμβάνει γνώση της πράξεως — Επικουρικός χαρακτήρας — Πράξεις που, κατά πάγια πρακτική του θεσμικού οργάνου, δημοσιεύονται στην Επίσημη Εφημερίδα — Δημοσίευση — Έννοια (Άρθρο 263, εδ. 6, ΣΛΕΕ) (βλ. σκέψεις 19-22)
2.                     Διεθνείς συμφωνίες — Συμφωνίες της Ένωσης — Σύμβαση σχετικά με την πρόσβαση στις πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (σύμβαση του Århus) — Αποτελέσματα — Κατισχύει των πράξεων του παραγώγου δικαίου της Ένωσης — Ερμηνεία του παραγώγου δικαίου υπό το πρίσμα των διεθvώv συμφωvιώv τις οποίες έχει συvάψει η Ένωση — Υποχρέωση σύμφωνης ερμηνείας — Όρια (Άρθρο 216 § 2 ΣΛΕΕ· σύμβαση του Århus, άρθρο 9 § 3· κανονισμός 1367/2006 του Ευρωπαϊκού Κοινοβουλίου και του Συμβουλίου, άρθρα 2 § 1, στοιχείο ζ΄, και 10) (βλ. σκέψεις 29-34)
3.                     Προσφυγή ακυρώσεως — Φυσικά ή νομικά πρόσωπα — Πράξεις που τα αφορούν άμεσα και ατομικά — Απόφαση της Επιτροπής σχετικά με την κοινοποίηση, από κράτος μέλος, μεταβατικού εθνικού σχεδίου, όπως αυτό προβλέπεται στο άρθρο 32 της οδηγίας 2010/75 περί βιομηχανικών εκπομπών — Προσφυγή σωματείου για την προαγωγή της προστασίας του περιβάλλοντος — Πράξη που δεν αφορά ατομικώς τον προσφεύγοντα — Απαράδεκτο (Άρθρο 263, εδ. 4, ΣΛΕΕ· κανονισμός 1367/2006 του Ευρωπαϊκού Κοινοβουλίου και του Συμβουλίου, άρθρο 2 § 1, στοιχείο ζ΄· οδηγία 2010/75 του Ευρωπαϊκού Κοινοβουλίου και του Συμβουλίου, άρθρο 32) (βλ. σκέψεις 40-49)
Αντικείμενο
Αφενός, αίτημα ακυρώσεως της αποφάσεως C(2014) 804 τελικό της Επιτροπής, της 17ης Φεβρουαρίου 2014, περί της κοινοποιήσεως εκ μέρους της Δημοκρατίας της Πολωνίας ενός μεταβατικού εθνικού σχεδίου, όπως αυτό προβλέπεται στο άρθρο 32 της οδηγίας 2010/75/ΕΕ περί βιομηχανικών εκπομπών, και, αφετέρου, αίτημα ακυρώσεως της αποφάσεως Ares (2014) 1915757 της Επιτροπής, της 12ης Ιουνίου 2014, περί απορρίψεως ως απαράδεκτης της αιτήσεως του προσφεύγοντος για επανεξέταση, εκ μέρους της Επιτροπής, της από 17 Φεβρουαρίου 2014 αποφάσεώς της.
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή.
2)
Παρέλκει η απόφανση επί των αιτήσεων παρεμβάσεως του Συμβουλίου της Ευρωπαϊκής Ένωσης, του Ευρωπαϊκού Κοινοβουλίου και της Δημοκρατίας της Πολωνίας.
3)
Το European Environmental Bureau (ΕΕΒ) θα φέρει τα δικαστικά έξοδά του καθώς και τα δικαστικά έξοδα της Ευρωπαϊκής Επιτροπής.
4)
Το ΕΕΒ, η Επιτροπή, το Συμβούλιο, το Κοινοβούλιο και η Δημοκρατία της Πολωνίας θα φέρουν έκαστος τα σχετικά με τις αιτήσεις παρεμβάσεως δικαστικά έξοδά του.